កិច្ចសម្ភាសរបស់លោក៖ វុត វើន

ក៖ អ្នកសំភាសលោក៖ ថន រដ្ឋា ខ៖ អ្នកផ្តល់ការសម្ភាសលោក៖ វុត វើន

ក៖ បាទ! នៅថ្ងៃនេះគឺថ្ងៃ ថ្ងៃទី០៤ ខែកុម្ភះ ឆ្នាំ២០២០។ ហើយខ្ញុំបាទឈ្មោះ ថន រដ្ឋា គឺជាក្រុមការងាររបស់គម្រោងប្រវត្តិផ្ទាល់ខ្លួនរបស់ប្រជាជនកម្ពុជា ហើយគម្រោងហ្នឹងផងដែរ គឺត្រូវបានគាំទ្រដោយសកលវិទ្យាល័យមួយដែលមានឈ្មោះថា BYU នៅសហរដ្ឋអាមេរិក។គម្រោងមួយនេះ មានវេបផ្សាយ Cambodianoralhistory.edu. ហើយបើសិនជាលោកពូ ឬបងប្អូនរបស់លោកមានបំណងចូលទៅកាន់វែបផ្សាយមួយនេះ លោកពូនឹងមើលឃើញការសម្ភាសដែលលោកពូបានផ្តល់អៅយនៅក្នុងថ្ងៃនេះណាលោកពូ។ ហើយគោលបំណងនៃការសម្ភាសនេះ គឺដើម្បីថែរក្សាប្រវត្តិផ្ទាល់ខ្លួនរបស់លោកពូផ្ទាល់ ដើម្បីរក្សាទុកដល់កូនចៅជំនាន់ក្រោយដើម្បីបានរៀនសូត្រ ហើយម្យ៉ាងទៀតដើម្បីអោយពួកខ្ញុំបានរៀនសូត្រអំពីជីវៈប្រវត្តិរបស់ប្រជាជនខ្មែរផងដែរ។ អញ្ចឹងថ្ងៃអំពីរឿងរ៉ាវរបស់លោកពូផងដែរ។ ហើយណាមួយទៀតគឺដើម្បីអភិរៈនៅជីវប្រវត្តិផ្ទាល់ខ្លួនទុកដល់កូនចៅជំនាន់ក្រោយអាចទុកបានយូរអង្វែង។ ហើយគាត់ផ្ទាល់ក៏អាចរៀនសូត្របានផងដែរ។ ថ្ងៃនេះខ្ញុំមកជួបលោកពូវុធវើន។​ លោកពូ វុធ វើនណាលោកពូ? ហើយលោកពូមានអាយុហាសិបឆ្នាំ បច្ចប្បន្នលោកពូនៅភូមិច្រាបវាល ឃុំអន្លុងវិល ស្រុកសង្កែ ខេត្តបាត់តំបងណាលោកពួ? បាទអញ្ចឹងសំណួរទីមួយដែលខ្ញុំចង់ជម្រាបសួរទៅកាន់លោកពូ ខ្ញុំចង់អោយលោកពូជួយជម្រាបឈ្មោះលោកពូម្តងទៀត ដើមប្បីអោយខាងខ្ញុំបាទដឹងច្បាស់នៅណាស់។ លោកពូឈ្មោះអ្វីដែរ?

ខ៖ វុត វើន។

ក៖ បាទ លោកពូ វុត វើន។ លោកពូមានឈ្មោះហៅក្រៅទេ?

ខ៖ អត់ផង។

ក៖ លោកពូ កាលពីលោកពូនៅក្មេង តើលោកពូមានធ្វើអ្វីទៀតទេ?

ខ៖ អត់ទេ។ មានទេមួយ។

ក៖ មានតែមួយទេណ៎៕

ខ៖ បាទ។

ក៖ លោកពូ។​ ទាក់ទងនឹងស្រុកកំណើតរបស់លោកពូនៅឯណាដែរ?

ខ៖ កើតនៅភូមិ អន្លុងវិល ឃុំអន្លុងវិលនេះដែរ។

ក៖ អញ្ចឹងអត់ទោសលោកពូទាក់ទងនឹងថ្ងៃខែឆ្នាំកំណើតរបស់លោកពូ តើលោកពូកើតឆ្នាំអីដែរ?

ខ៖ ចង់និយាយឆ្នាំខ្មែរ?

ក៖ បាទ។

ខ៖ ឆ្នាំម្សាញ់។

ក៖ ខែអីលោកពូ?

ខ៖ ខែអីខែអាសាទ។

ក៖ ចុះចាំថ្ងៃបានទេ?

ខ៖ អត់ចាំទេ។

ក៖ លោកពូអាចជួយជម្រាបបានទេថាហេតុអីបានជាទីលំនៅបច្ចប្បន្នខុសពីទីលំនៅពីមុន?

ខ៖ ពេលនាបប្រពន្ធមកខ្ញុំមកនៅឯណេះខាងប្រពន្ធ។

ក៖ បាទ។ អញ្ចឹងលោកពូបានប្រពន្ធមកនៅនឹងណេះណ៎?

ខ៖ បាទ។

ក៖ អញ្ចឹងមូលហេតុដោយសារតែលោមពូមានគ្រួសារនៅនេះ? ខាងនេះខាងគ្រួសារខាង?

ខ៖ ខាងប្រពន្ធខ្ញុំនឹងឯង។ ខាងគ្រួសារនឹងឯង។

ក៖ សុំទោសលោកពូដោយសារផ្សែងបន្តិច។ ទាក់ទងនឹងភាសារ ក្រៅពីភាសារខ្មែរ តើលោកពូអាចនិយាយភាសារផ្សេងបានទេ?

ខ៖ អត់ទេ។ អត់ចេះ។

ក៖ ភាសាររខ្មែរលោកពូអាចអានបានសរសេរបានទេ?

ខ៖ អត់បានរៀនផង។

ក៖ អញ្ចឹងកាលពីកមេងអត់បានរៀនខ្លះទេណាំពូ?

ខ៖ អត់នាបរៀនទេ។ រៀនថ្នាក់ទីមួយមានអីចេះពីរដើម។

ក៖ បាទ។​ ចុះលោកពូរៀននៅឯណា?

ខ៖ រៀននៅអន្លង់វិលនេះដែរ។

ក៖ អន្លង់វិលនេះដែរណ៎?

ខ៖ បាទ។

ក៖ ហេតុអីបានជាលោកពូអត់រៀន?

ខ៖ អត់មានខោពាក់ អាវពាក់ផង។ កាលមុនយើងនៅក្រនោះ។

ក៖ បាទ។ ក្ររបៀបណាលោកពូ ហើយលោកពូខ្វះខាតដូចម្តេច?

ខ៖ ខ្វះខាតបានអត់រៀន។ បើគេមានគេចេះតែទៅរៀនទៅ។ អត់មុខអត់ក្រោយពិបាកពេកក៏ឈប់ទៅ។

ក៖ កាលនោះឪពុកម្តាយរបស់លោកពូគាត់ប្រកបមុខរបរអីដែរ?

ខ៖ ពុកម៉ែខ្ញុំស្លាប់អស់ហើយ ខ្ញុំអាយុតូចណាស់កាលណោះ។ ស្លាប់តាំងពីខ្ញុំនៅកាលពីតូចៗម្លេះ។

ក៖ បាទ។ លោកពូជួយជម្រាបបន្តិចសិនទាក់ទងទៅនឹងប្រវត្តិអាពាហ៍ពិពាហ៍ ហើយលោកពូបានរៀបអាពាហ៍ពិពាហ៍តាំងពីអាយុប៉ុន្មានដែឬលោកពូ?

ខ៖ មិនដឹងជាអាយុប៉ុន្មានពេលនោះ? ខ្ញុំការតាំងពីប៉ែត្រប្រាំមក។

ក៖ បាទ។ អញ្ចឹងប្រពន្ធរបស់លោកពូឈ្មោះអីដែរ?

ខ៖ ប្រពន្ធខ្ញុំឈ្មោះ ឆៀង អួម។

ក៖ ចុះស្រុកកំណើតរបស់គាត់នៅឯណា?

ខ៖ នៅនេះឯង។ នៅភូមិនេះខាងប្រពន្ធ។

ក៖ បាទ។ លោកពូ លោកពូចាំមួយភ្លេតណាស៎? ចុះទាក់ទងនឹងអាពាហ៍ពិពាហ៍ ហើយប្រពន្ធរបស់លោកពូឈ្មោះអ្វី?

ខ៖ ឆៀង អួម។

ក៖ ហើយគាត់ ននិងលោកពូស្គាលគ្នាប៉ុន្មានឆ្នាំបានសម្រេចចិត្តរៀបការជាមួយគ្នា?

ខ៖ ស្គាល់យូរដែរបួនប្រាំឆ្នាំហើយ។

ក៖ ហេតុអីបានស្គាល់បួនប្រាំឆ្នាំហើយ ក្ររៀបការម្លេះ។

ខ៖ ខ្ញុំនៅជាមួយមីងខ្ញុំគាត់ទើបដណ្តឹងការអោយ ហើយម៉ែខ្ញុំ ស្លាប់អស់ទៅ ខ្ញុំនៅជាមួយមីង។

ក៖ អញ្ចឹងបានន័យថាមីងរបស់លោកពូជាអ្នករៀបចំផ្សំផ្គុំអោយលោកពូត្រូទេ?

ខ៖ បាទ។

ក៖ អញ្ចឹងកាលណោះបណ្ណាការប៉ុន្មានដែរ?

ខ៖ កាលពីមុខតិចហ្នឹងយើងមានស៊ីតុស៊ីអីឯណា លុយខ្មែរការបានយូរដែរស្រូវបានបួនប្រាំបាវវបានបួនប្រាំរយដែរ។ ខ្ញុំអ្នកក្រទើបចេះរកលុយបន្តិចៗនោះ ការមួយកាក់ពីរកាក់។

ក៖ កាលណោះលុយថ្ងៃណាស់ណ៎?

ខ៖ មិនងាយរកបានទេ ទំរាំរកបានមួយម៉ឺនលក់ស្រូវលក់ជ្រូកអស់មិនចេះតិចទេ។

ក៖ សម្រាប់លោកពូផ្ទាល់ហេតុអីបានជាលោកពូសម្រេចចិត្តយកប្រពន្ធលោកពូជាគូរណាស?

ខ៖ ហើយ! នៅជាមួយមីងគាត់ ពិបាកពេកទៅ នៅជាមួយគាត់ គាត់ដណ្តឹងអោយចេះតែយកទៅ អោយតានេះសិនទៅ អោយតែរួចខ្លួនសិនទៅ។ បានប្តីបានប្រពន្ធយើងបែកពីគាត់ទៅ។

ក៖ បាទ។ សម្រាប់លោកពូផ្ទាល់លក្ខណៈត្រង់ណាដែលលោកពូស្រឡាញ់អ្នកមីង?

ខ៖ ឃើញគ្នា ចាស់ៗ ចេះតែរៀបអោយទៅក៏យកទៅ។ មីងដណ្តឹងអោយចេះតែយកទៅ បើម៉ែបង្កើតចេះតែថាទេ។

ក៖ បាទ។

ខ៖ គាត់ដណ្តឹងអោយចេះតែយកទៅ។

ក៖ លោកពូទាកទងទៅនឹង ពេលដែលលោកពូមានគ្រសារ លោកពូនឹងមានកូនត្រូវទេលោកពូ?

ខ៖ បាទ។

ក៖ លោកពូមានកូនប៉ុន្មាននាក់ដែរ?

ខ៖ កូនបួននាក់។

ក៖ ប្រុសប៉ុន្មាន ស្រីប៉ុន្មានលោកពូ?

ខ៖ ប្រុសបី ស្រីមួយ។

ក៖ អញ្ចឹង កូនទីមួយគាត់ឈ្មោះអី?

ខ៖ ឈ្មោះសុខ។

ក៖ ស្រីប្រុសសុសនោះ។ គាត់ដែលឈ្មោះសុខគាត់មានគ្រួសារហើយនូវ?

ខ៖ មានហើយ។

ក៖ ចុះប្រពន្ធគាត់ឈ្មោះអី?

ខ៖ អត់ដឹង។

ក៖ ពួកគាត់ទាំងពីរប្រកបមុខរបរអីដែរ?

ខ៖ ជាងសំណង់នៅថៃ។ ប្រពន្ធទៅជាមួយគ្នា។ ទុកកូនអោយយាយនៅមើលថែរក្សា។

ក៖ អញ្ចឹងទាំងពីឬនាក់គាត់មានកូនប៉ុន្មាននាក់?

ខ៖ កូនពីរនាក់។

ក៖ កូនទីមួយគាត់ឈ្មោះអី?

ខ៖ ឈ្មោះទិត។

ក៖ ហើយគាត់នៅរៀន ឬក៏យ៉ាងមេចដែរ?

ខ៖ នៅ។ កូនណោះ?

ក៖ បាទ។

ខ៖ ទៀបនឹងរឿនថ្នាក់ទីមួយហ្នឹង។

ក៖ អូរនៅតូចដែរណ៎?

ខ៖ នៅតូច។

ក៖ បាទ។ ចុំកូ​នទីពីររបស់លោកពូឈ្មោះអី?

ខ៖ ឈ្មោះស្រីវឿត។ ស្រី។

ក៖ បាទ។ គាត់មានគ្រួសារហើយ ឬនៅ?

ខ៖ មានហើយ។

ក៖ បាទ។ គាត់បានកូនប៉ុន្មាន?

ខ៖ កូនពីរ។

ក៖ ពីរ។

ខ៖ ស្រីទាំងពីរ។

ក៖ ស្វាមីរបស់គាត់ឈ្មោះអី?

ខ៖ គង់។

ក៖ គង់។ ឥឡូវនៅណាដែរ?

ខ៖ ថៃអស់ហើយ។

ក៖ អូរ។ ឥឡូវកាក់កបណាស់ទៅថៃ។

ខ៖ មានកាក់កបអី។​ អត់ការងារចេះទៅធ្វើទៅ នៅនេះពិបាករកការងារធ្វើណាស់។ បើនៅទៅក៏បានកន្លែទៅទៀតណាស់។

ក៖ បាទ។

ខ៖ ទៅនេះទៅទៀត ទៅរកកន្លែងផ្សេង។

ក៖ អញ្ចឹងកូនពៅ កូនទីបីគាត់ឈ្មោះអី?

ខ៖ ប៉ុក។ ប៉ុក ប៉ូយ។

ក៖ ប៉ុក ប៉ូយ ស្រីប្រុស?

ខ៖ ប្រុស។

ក៖ អញ្ចឹងប្រពន្ធរបស់ប៉ូយឈ្មោះអី?

ខ៖ គា។

ក៖ បាទ។ ពួគគាត់ទាំងពីរមានកូនប៉ុន្មាននាក់?

ខ៖ មួយស្រី។

ក៖ ស្រីនឹងឈ្មោះអី?

ខ៖ ស្រីពេជ។

ក៖ ស្រីពេជគាត់ធ្វើអី?

ខ៖ ស្រីពេជគាត់រៀន។ រៀនថ្នាក់ទីមួយ ទៀបនឹងចូល។

ក៖ ហើយលោកពូ ពួគគាត់ទាំងពីរប្រកបមុខរបរអ្វីដែរ?

ខ៖ ទៅថៃមិនដឹងកន្លែងណាទេ ខ្ញុំអត់ស្គាល់ផង។

ក៖ ពួកគាត់ទៅជុំគ្នា ឬទៅរៀងៗខ្លួន?

ខ៖ ទៅជាមួយគ្នា ប្តីប្រពន្ធទៅជាមួយគ្នា។

ក៖ បាទ។

ខ៖ ទៅខាងម៉ែក្មេកគេ។ ម៉ែក្មែកគេមកយក ទៅជាមួយម៉ែក្មែកគែ។

ក៖ អញ្ចឹងបងប្អូនដែលជាកូនអ៊ុំប្រុសពីរនាក់ទៀត គាត់ទៅជាមួយគ្នានឹងបងប្អូន ឬផ្សេងគ្នា?

ខ៖ ផ្សេងគ្នា។ ទៅធ្វើសំណង់ទៅជំគ្នា តែដល់កន្លែងនោះទៅផ្សេងគ្នា។ ពីមុនធ្វើជាមួយគ្នាដែរដល់ទៅខាងនោះក៏ផ្សេងគ្នាវិញ។

ក៖ បាទ។ អញ្ចឹងលោកពូសរុបទៅលោកពូមានចៅប៉ុន្មាននាក់?

ខ៖ ចៅមានបួន សរុបមានបួននាក់។

ក៖ បាទៗ។ ចុះលោកពូមានបងប្អូនប៉ុន្មាននាក់ដែរ?

ខ៖ ខ្ញុំមានបីនាក់។ ស្លាប់ហើយបងខ្ញុំ ដល់មួយទៀតបែកគ្នាកាលសម័យអាប៉ូត មិនដឹងទៅណាអត់អើញ។

ក៖ បាទ។ អញ្ចឹងនរណាបងគេ? ឈ្មោះអី?

ខ៖ បងឈ្មោះ ឈន។

ក៖ គាត់ដែលថាបែកពីប្រពន្ធនោះ?

ខ៖ អត់ទេមួយនោះស្លាប់ហើយ។ បងឈនស្លាប់ បងទីរបែកគ្នាសម័យពលប៉ូត។ មិនដឹងថាស្លាប់អត់តែតំណើរស្លាប់ហើយមើលទៅ។

ក៖ លោកពូជួយជម្រាបបែកក្នានៅកន្លែងណា?

ខ៖ បែកពេលធំហើយ គេជំលៀស បែកគ្នាទៅគេជំលៀសមិនដឹងជាទៅណា? ហើយបាតរហូតមិនដឹងទៅណា។

ក៖ កាលដែលបែកគ្នាពីដំបូងបែកពីកន្លែងណាទៅ?

ខ៖ បែកដូចថាយើងទៅនេះទៅនោះ ដូចថាគេជំលៀសទៅធ្វើការនៅឯណេះនៅឯណោះទៅណាស់។

ក៖ បាទ។​

ខ៖ ខ្ញុំនៅខ្សោយ កាលគេជំលៀសខ្ញុំខ្សោយ។ ដូចថាគេជំលៀសទៅចេះតែដើរ។

ក៖ កាលណោះលោកពូប្រហែលជាអាយុប៉ុន្មាន?

ខ៖ អាយុប្រហែលជាដប់ឆ្នាំ។ គាលនោះនៅកុមារខ្ញុំ យើងនៅកុមារ។

ក៖ អញ្ចឹងបងប្អូនរបស់លោកពូគេបានរៀនសូត្រទេ?

ខ៖ បងខ្ញុំនោះ?

ក៖ បាទ។

ខ៖ អត់ដែឬទេ។ អត់បានរៀនអីផង។

ក៖ អញ្ចឹងលោកពូ មានបងប្អូនដែលរស់នៅក្រៅប្រទេសទេ?

ខ៖ អត់ផង។ មានតែពីរនាក់ដែលបែកគ្នា អត់ដែលមានបងប្អូនណានៅបរទេសទេ។

ក៖ ចុះសាច់ញ្ញាតិនោះមានទេ?

ខ៖ អត់។ អត់មានទេ។

ក៖ ទាក់ទងនឹងឪពុក ម្តាយរបស់លោកពូមានឈ្មោះអ្វីដែរ?

ខ៖ ឪពុកខ្ញុំនោះ? ឪពុកខ្ញុំឈ្មោះ វុធនោះឯង។

ក៖ បាទ។ ចុះម្តាយ?

ខ៖ ម្តាយខ្ញុំឈ្មោះ ឈឿត។

ក៖ ហើយគាត់អ្នកស្រុកនេះដែរមែនទេ?

ខ៖ គាត់អ្នកស្រុកនេះដែរ។

ក៖ អ្វីដែលខ្ញុំចង់សួរថា តើជីដូចជីតាខាងម្តាយរបស់អ៊ំប្រុសឈ្មោះអីដែរ? គាត់ឈ្មោះអ្វីដែរ?

ខ៖ តាខ្ញុំឈ្មោះយ៉ាំ យាយខ្ញុំឈ្មោះរ៉ែន។ តែត្រកៅលតាខ្ញុំអត់ស្គាល់។

ក៖ ពីដើមអ៊ំប្រុសដឹងទេថាគាត់ប្រកបមុខរបរអី?

ខ៖ ពីដើមធ្វើស្រែ ត្បាញល្អី។ ធ្វើស្រែអីអញចឹងណាស់គាត់ចាស់ៗហើយ។

ក៖ អញ្ចឹងចុះឪពុក ម្តាយខាងឪពុកវិញឈ្មោះអីដែរ?

ខ៖ ឪពុកណា? ឪពុកខាងឪពុកខ្ញុំនឹង?

ក៖ បាទ។

ខ៖ អត់ស្គាល់ផង។

ក៖ ចុះម្តាយ?

ខ៖ ម្តាយក៏អត់ស្គាល់ ស្គាល់តែខាងឪពុកនោះឯង។

ក៖ ដឹងថាឪពុកម្តាយខាងឪពុកនោះគាត់អ្នកស្រុកណាទេ?

ខ៖ ដឹងស្រុណាខ្ញុំអត់បានសួរម៉ែផង។ ខ្ញុំនៅតូចយើងវាអត់ចាប់អារម្មណ៍នោះ។

ក៖ បាទ។ អត់ដឹងថាគាតអ្នកឯណាទេណ៎?

ខ៖ បាទ។ តាខ្ញុំនៅអន្លងវិលនោះស្គាល់តែតានោះឯង។

ក៖ ចុះម្តាយរបស់លោកពូគាត់មានបងប្អូនប៉ុនមាននាក់ដឹងទទេ?

ខ៖ បងប្អូនគាត់ច្រើនតែគាត់ស្លាប់អស់ហើយនឹង។

ក៖ មានចាំឈ្មោះគាត់ខ្លះទេ?

ខ៖ ចាំខ្លះ។ បងប្អូនម៉ែខ្ញុំអី?

ក៖ បាទ។

ខ៖ ចាំតើ។ មើលមាយ៉ិមមួយ។ មាយួន មាយឿប មាលាប មាអឹប ហើយនឹងម៉ែខ្ញុំនេះឯង។ ប៉ុន្មាននាក់នោះឯង។

ក៖ ចុះពួកគាត់មានគ្រួសារអស់នៅលោកពួ?

ខ៖ បងប្អូនគាត់នោះ? គាត់មានអស់ហើយ គាតស្លាប់អស់ហើយយនៅសល់តែមួយ។ អត់មានទេបងប្អូនម៉ែខ្ញុំគាត់ស្លាប់អស់ហើយនៅសល់តែមួយ។

ក៖ កាលពីដើមក្រៅពីការងារស្រែចំការពួកគាត់មានប្រកបការងារអីទេលោកពូ?

ខ៖ អត់មានធ្វើអីផងមានតែធ្វើស្រែហ្នឹង។ ដាំដំណាំតិចតូចយើងរែកទៅវាដែលបានប៉ុន្មាន។

ក៖ នេះគឺជាបងប្អូនខាងឪពុក ឬខាងម្តាយ?

ខ៖ ខាងម៉ែខ្ញុំ។

ក៖ បាទ។ ខាងឪពុកខ្ញុំអត់ស្គាល់ផង។

ខ៖ ពីដើមគាត់មិនមែនអ្នកស្រុកជិតនេះទេ។

ក៖ បាទ។ អរគុណដែលបានជំរាបអ៊ំពីឪពុកម្តាយនឹងបងប្អូនរបស់គាត់ និងជីដូនជីតាអញ្ចឹងចូលដល់ចំណុចមួយទៀត។ គូនបានជំរាបហើយ អញ្ចឹងសាច់ញ្ញាតិដែលនៅក្រៅប្រទេសលោកពូអត់មានទេ។ ចុះទាកទងកាលនៅពីក្មេង លោកពូធ្វើធីខ្លះកាលនៅក្មេងៗណាស់?

ខ៖ មានធ្វើអីកាលនៅពីក្មេងធ្វើសេនាជននោះឯង។ ធ្វើសេនាជនកាលប៉ែតបី។ដលចូលប៉ែតសានោះខ្ញុំធ្វើទាហ៊ានឆ្នាំកៅគត់។

ក៖ បាទ។ ធ្លាប់បានមានបទពិសោធន៍លំបាកលំបិនអីខ្លះដែលបានធ្វើជាសេនាជននោះ?

ខ៖ កាលនោះដែលលំបាកតិច តែខ្ញុំនៅឆ្ងាយដែរណាស់ឆ្មានោះ។

ក៖ ទៅណាទៅណីខ្លះ?

ខ៖ ទៅយាមទៅអីហ្នឹង សេនាជន។

ក៖ បាទ។ គ្រាន់តែទៅយាមធម្មតាណ៎?

ខ​៖ បាទ។

ក៖ អញ្ចឹងពេលលោកពូធំពេញវ័យលោកពូមានគ្រួសារ ហើយពេលលោកពូមានគ្រួសារ លោកចាប់ផ្តើមរៀបចំជីវិតមេចដែរ ដើម្បីអោយជីវិតបានល្អប្រសើ?

ខ៖​ មិនមានអីផងក្មួយ។ មានគ្រួសារទៅគេចាប់ធ្វើទាហ៊ាននោះឯង។

ក៖ ធ្វើទាហ៊ានទៀតណ៎?

ខ៖​ មានបាននៅរកស៊ីឯណា? ធ្វើទាហ៊ាននៅឆ្នាំកៅគត់បានឈប់។

ក៖ បាទ។

ខ៖ ពិបាកពេក។

ក៖ ពូធ្វើទាហ៊ានបានប៉ុន្មានឆ្នាំ?

ខ​៖ បានប៉ុន្មាន ប្រាំពីរប្រាំបីឆ្នាំដែរ។

ក៖ នៅពេលដែលលោកពូបានធ្វើទាហ៊ាន តើលោកពូបានជួបឪឧបសគ្គអីខ្លះ? សម្រាប់លោកពូផ្ទាល់បច្ចប្បន្ននេះលោកពូធ្វើអីខ្លះជារៀងរាលថ្ងៃនេះ?

ខ៖​ កាលពីមុនធ្វើជាងសំណង់ដែរ ដល់ពេលធ្វើទៅក៏ធ្វើលេងកើតព្រោះចាស់ហើយ។

ក៖​ បាទ។ ចុះលោកពូជួយជម្រាបបន្តិចទាក់ទងនឹងសុខភាពរបស់លោកពូ តើលោកពូយ៉ាងមេចដែរសុខភាពលោកពូ។

ខ៖ វាពិបាកជំងឺដែរ កើតរោគគេដាក់ជំងឺដែរ?

ក៖ អត់អីទេស្រេចតែទៅលើលោកពូទេណាស់។

ខ៖​ ជាតិស្ករឡើងខ្លាំង។ បាន។

ក៖ ព្យាតើ ព្យាបាល?

ខ៖​ ពេទ្យមួយខែទៅម្តង កន្លះខែទៅមើលពីមុនប្រាំមួយរយឥឡូវស្រកនៅបួនរយ។​

​ក៖ អញ្ចឹងក្រៅពីទៅពេលលោកពូមានប្រើផលិតផល ឬឪសថអីទេ?

ខ​៖ អត់ហ្នឹងសុំថ្នាំពេទ្យ។

ក៖ សុំថ្នាំពេទ្យ។

ខ៖ លេបថ្នាំមិនត្រូវ ថ្នាំអីឃើញត្រូវបានលេប ស្រកទៅមិនបានទិញនោះណាស់។

ក៖ លោកពូប្រើប៉ុន្មានឆ្នាំហើយថ្នាំ?

ខ៖ យូរហើយតាំងពីរឈឺទៅថ្នាំ។ បីបួនប្រាំឆ្នាំហើយ។ អានោះតាំងពីយើងមិនដឹងដល

ពេលដឹងទើបវាឈឺខ្លាំងណាស់ បើដឹងមុនមិនអីទេ។

ក៖ បាទៗ។ អញ្ចឹងទាក់ទងទៅហ្នឹងពីមុននឹងសព្វថ្ងៃមានភាពខុសប្លែកគ្នាទេលោកពូ?

ខ៖ វាពិបាកយើងចាស់ទៅ វាពិបាកណាស់ ឃើញព្រឹកបាត់ល្ងាច។ បើគេនៅក្មេងដែរចេះតែនេះ។ យើងចាស់ធ្វើការមិនកើតឈឺ។

ក៖ ទាក់ទងនឹងជីវភាពកាលនៅក្មេង នឹងឥឡូវមួយណាល្អជាងលោកពូ?

ខ៖ ឥឡូវនេះគ្រាន់បន្តិច គ្រាន់ជាងមុនបន្តិច។ មិនដឹងជាបានរកស៊ីបានអីខ្លះ? ពីមុនមានរកស៊ីអីធ្វើតែស្រែ។

ក៖ ហើយរវល់ការងារប្រទេសជាតិទៀត។

ខ៖​ ការងារជាតិ ខ្ញុំមានទៅណា ទៅតែកន្លែងប្រធាន។

ក៖ អញ្ចឹងទាក់ទងទៅនឹងការចំអិនម្ហូបវិញម្តង កាលពីនៅក្មេងលោកពូធ្លាប់បានរៀនចំអិនម្ហូបពីឪពុកម្តាយជីដូនជីតាទេ?

ខ៖ អត់។

ក៖ ចុះសាច់ញ្ញាតិនោះ?

ខ៖ សាច់ញ្ញាតិអត់ទេ ខ្ញុំនៅក្មេងនោះ។ ខ្ញុំអត់ពីម៉ែខ្ញុំទៅ ខ្ញុំនៅជាមួយមីង មីងខ្ញុំធ្វើម្ហូបនោះ។

ក៖ ចុះសម្រាប់លោកពូផ្ទាល់ លោកពូចេះធ្វើម្ហូបអីខ្លះ?

ខ៖ ខ្ញុំអត់នោះ។ ឥឡូវទិញតែសម្លរគេ។

ក៖ អញ្ចឹងពិបាកបណ្តោយណ៎?

ខ៖ បាទ។

ក៖ សម្លរគេលឿនដែរហ្នឹង។

ខ៖ អញ្ចឹងបានថា ម្ចួរម្ជួរទៅ ខ្ទិសៗទៅ ចង់ស្ងោរស្ងោរទៅ។

ក៖ បាទ។ ចុះសមរាប់លោកពូផ្ទាល់ លោកពូចូលចិត្តពិសារម្ហូបអីលោកពូ?

ខ​៖ ខ្ញុំចូលចិត្តម្ជូរខ្ទិសម្ជួរអីបានចូលចិត្ត។

ក៖ ចូលចិត្តម្ជូរណ៎ពូ?

ខ៖ បាទ។

ក៖ បាទ។ ទាក់អតនឹងចម្រៀងលោកពូចូលចិត្តចម្រៀងបុរាណ ឬចម្រេងបែបសម័យ?

ខ​៖ ចូលចិត្តសម័យ។

ក៖ បទអីគេខ្លះលោកពូ?

ខ៖ បទស្អីគេទេ មិនដែលចាំផង។ ចេះតែស្តាប់ទៅសម័យ។​

ក៖ ចុះទាក់ទងទៅនឹងរឿងភាគវិញ លោកពូធ្លាប់មើលរឿងភាគទេ?

ខ​៖ បានមើលដែរ។

ក៖ រឿងអីខ្លះលោកពូ?

ខ៖ រឿងប៉ៅចិនប៉ៅអីនោះ។

ក៖ រឿងប៉ៅចិនគេបញ្ជាំងម៉ោងប៉ុន្មានខ្លះលោកពូ?

ខ៖ អាហ្នឹងម៉ោងប្រាំមួយនោះហើយ។ លើមុនគេបញ្ចាំងម៉ោងប៉ុន្មាន តែឥឡូវគែបញ្ចាំងម៉ោងប្រាំមួយហើយឥឡូវនេះ។

ក៖ អូគេបញ្ចាំងទៀតណ៎?

ខ៖ សារដើម។

ក៖ គេបញ្ចាំងសាដើម។

ខ៖​ សារដើមម្តងទៀតប៉ៅសិន។

ក៖ បានន័យថាលោកពូមើលចប់ម្តងហើយ?

ខ៖ បាទ។

ក៖ យ៉ាមិនធម្មតា។ រឿងប៉ាវចិនលោកពូ ចូលចិត្តត្រង់ចំណុចណាដែរប៉ៅចិន?

ខ៖ ប៉ាវចិនគេទៀងត្រង់ គេកាត់ទោសអត់មានយល់ញ្ញាតិអីទៅណាស់។ គេធ្វើយ៉ាងមិចអោយតែយើងត្រឹមត្រូវណាស់។

ក៖ បាទ។

ខ៖ ប៉ៅចិន។

ក៖ ប៉ៅនិនណ៎?

ខ៖ បាទ។

ក៖ អរកុណលោកពូដែលបានបញ្ចាក់ចុះតាក់ទងនឹងល្បែងរបាំប្រជាប្រិយលោកពូធ្លាប់រៀនទេ?

ខ៖ អត់ទេ។ ធ្លាប់មើលតែគេធ្វើ។

ក៖ ធ្លាប់លេងអង្គុញលេងឈង់អីទេ?

ខ៖ អត់ទេ។ ចុះកាលខ្ញុំនៅនឹងនេះវាយប់ហើយ ពេលទៅមើលគេ​គឺទៅមើលតែគេលែងនោះ។

ក៖ បាទ។

ខ​៖ ចាស់ៗ ទៅខ្មាស់គេបាត់ហើយ អត់ដែលអានេះគេក្នេងៗគេចេះតែលែងទៅ បោះអង្គុញលាក់កន្សែងអីហ្នឹង។

ក៖ បាទ។ ចុះកន្ត្រឹមសារ៉វ៉ាន់ឡាំលាវលោកពូធ្លាប់ទេ?

ខ៖ អត់ទេ។ អត់ដែលរាំងផងទៅមើលតែគេ រ៉ាំតាមវត្តហ្នឹង។

ក៖ បាទ។ ទាក់ទងទៅហ្នឹងពេលទំនេរៗ លោកពូចូលចិត្តធ្វើអីដែរ?

ខ៖ ឥឡូវនេះនោះ?

ក៖ បាទ។

ខ៖ ឥឡូវនេះ មាឆនតែដាំអីមើលក្រវែលៗ។ មើលកីឡា។

ក៖ សម្រាប់លោកពូផ្ទាល់លោកពូធ្លាប់ដើរលែងទៅខេត្តណាខ្លះ? បាននៃថាធ្លាប់បានដើរទៅខេត្តណាខ្លះ?

ខ៖​​ ខ្ញុំធ្លាប់ទៅភ្នំពេញពីរដង ហើយសៀមរាប ពីដង ប៉ោយប៉ែត្រញ៉ឹក តែប៉ុណ្ណឹងឯងតែបីខេត្តនោះឯង។

ក៖ ប៉ុន្តែលោកពូទៅភ្នំពេញ លោកពូទៅកាត់ខេត្តណាខ្លះលោកពូ?

ខ៖ ទៅភ្នំពរញជួនកូនទៅឯណោះដែរ ទៅម៉ាឡេ ជួនវាយើងទៅដេកមួយយប់ពីរយប់អញ្ចឹងណាស់។

ក៖ ជិះកាត់ខេត្តណាខ្លះ?

ខ៖ ទៅពីនេះទៅ មិនដឹងទៅខេត្តណាខ្លះ?

ក៖ ពោធិ៍សត្វ។

ខ៖ ទេ។ ទៅពីនេះទៅ ពោធិ៍សត្វ។ ដល់កំពង់ឆ្នាំដល់អីបានដល់ភ្នំពេញ។

ក៖ បាន។ បានច្រើនខេត្តដែរ។

ខ៖ ជិះតែតាមថ្នល់មិនចុះ។

ក៖ គ្រាន់តែជិះកាត់ណាពូ?

ខ៖ បាន។

ក៖ ចុះទាក់ទងនឹងកន្លែងដែលលោកពូពេញចិត្ត លោកពូចង់ទៅលេងជាងគេគឺកន្លែងណាដែលលោកពូ?

ខ៖ ខ្ញុំនេះអត់បានទៅផង។​ ទៅសៀមរាបទៅមើលកូនអត់បានទៅផង។ ទៅឈឺជើងទៅពេទ្យ ដើរបានបន្តិវទៅគេហៅទៅមើលកូននៅពេទ្យ។ ទៅពីដងកូនឈឺជើង។

ក៖ បាទ។ សម្រាប់ការងារវិញ ការងារតាំងពិក្មេងរហូតមកដល់អាឡូវការងារដែលលោកពូពេញចិត្តជាងគេណាស់?

ខ៖ ពេញចិត្តតែធ្វើសំណង់នោះឯងយើងអត់ចេះអក្សរនោះ។ គ្មានអីក្រៅពីសំណង់ទេ។

ក៖ បាទ។​

ខ៖ មានតែសំណង់នោះឯងដែលចិញ្ចឹមយើងរស់នោះ។

ក៖ អញ្ចឹងទាក់អតនឹងការងារលោកពូពេញចិត្តការងារផ្នែកសំណង់ណាស់លោកពូ?

ខ៖ បាទ។ តែយើងកូនជាងគេមិនបានច្រើនទេ បានតែម៉ាស៊ីម៉ាស៊ីៗ។

ក៖ បាន។​ បានម៉ាគ្រប់ៗណ៎?

ខ៖ បាន។​ រកមួយថ្ងៃស៊ីមួយថ្ងៃ។

ក៖ នៅក្នុងក្រុមគ្រួសាររបស់លោកពូមានអ្នកដែលចេះពូកែលែងតន្រ្តីទេ ចេះលែងតន្ត្រីទេ?

ខ៖ អត់ចេះផង។ អត់មានទេ។

ក៖ ចុះមានអ្នកធ្វើឧបករលក់ដូចេះជាទ្រ ស្គរ ររនាទទេមានអីទេ?

ខ៖ អត់ទេ។

ក៖ អត់មានទេណ៎?

ខ៖ បាទ។

ក៖ លោកពូជួយជម្រាប់ផ្ទះពីដើមរបស់លោកពូ លោកពូមានផ្ទះពីដើមទេ?

ខ៖ ផ្ទះពីសង្គម?

ក៖ បាទ។

ខ៖ អត់ពីសង្គមអត់មានផងនៅជាមួយតាខ្ញុំ។

ក៖ បាទ។ លោកពូជួយស្រមៃបន្តិចទាក់ទងនឹងផ្ទះពីដើម។​តើផ្ទះពីរដើមធ្វើពីថ្ម ឬធ្វើពីឈើ?

ខ៖ ឈើ។ ​អាកាលណោះឈើពីដើម។ ឈើដែរឈើទាំងអស់គ្រាន់តែតំកលគ្រួសតិចតូចនោះណាស់។

ក៖ ចុះតំបូលលោកពូ?

ខ៖ តំបូលសាំងសី។

ក៖ ចុះជញ្ជាំង?

ខ៖ ជញ្ជាំងក្តា។

ក៖ ស័ង្គសី ស័ង្គសី មេចដែរ?

ខ៖ ស័ង្គសីពីដើមទួលធំៗ វាមានគ្រប់ពណ៌ ជួនកាលពណ៌ស។

ក៖ ចុះទាក់ទងទៅនឹងជញ្ជាំងធ្វើពីអីមិញ?

ខ៖ ក្តា។

ក៖ ក្តាណ៎?

ខ៖ បាទ។

 ក៖ ចុះបង្អូចធ្វើពីអីលោកពូ?

ខ៖ បង្អូចធ្វើពីក្តា។

ក៖ សម័យនោះគេធ្វើរបងដោយប្រើអី?

ខ៖ បាទ?

ក៖ សម័យនោះគេធ្វើរបងដោយប្រើអី? របងធ្វើពីអ្វី?

ខ៖ ពីដើមគេវៃតែបន្លា គេមិនសូវរៀបឥដ្ឋរៀបអីទេ មានតែបន្លា បន្លាលួស។

ក៖ បន្លាលួស?

ខ៖ បន្លាលួស។ គេមានគេទិញបង្គោល យើងអត់យើងទិញអាសីជីកវ៉ៃ។​

ក៖ នោះល្បងផ្ទះណាលោកពូ?

ខ៖ បាទ។

ក៖ អញ្ចឹង។ ផ្ទះពីដើមអ្នកណាជាអ្នកសាងសង់ដែរ?

ខ៖ តាមខ្ញុំដឹងខ្ញុំកើតអត់ទាន់ផង។

ក៖ គាត់ជួលគេសាងសង់ ឬគាត់សាងសង់ខ្លួនឯង?

ខ៖ ពីដើមគេអត់ជួលទេ គេច្រើនតែរកគ្នាទៅ គេរកគ្នាអ្នកជិតខាងជួយលើកជួយអី?

ក៖ បាទ។

ខ៖ ជួយគ្នាលើក។ គេជួយគ្នាទៅវិញទៅមក មិនដូចឥឡូវនេះគេជួល។

ក៖ បាទ។

ខ៖ ធ្វើផ្ទះធ្វើធីគេជួល។

ក៖ បាទ។

ខ៖ ឥឡូវវារាប់ខែ រាប់ឆ្នាំហើយ។ សម័យពីដើមបីទៅបួនថ្ងៃហើយ។

ក៖ តាក់ទងនឹងជំនាញលោកពូធ្លាប់រៀនជំនាញអីខ្លះ? ពូកែខាងអីអញ្ចឹងណាស់?

ខ៖ ខ្ញុំអត់ដឹងជំនាញខាងអីផង។ មានតែធ្វើស្រែ ភ្ជួរស្រែអីហ្នឹងឯង យើងបានបុលបានអីទៅ ឈប់ធ្វើស្រែឈប់អីទៅ។ ពិបាកដើរទៅភ្ជួរណាស់នៅឆ្ងាយ ខ្ញុំវាខ្សោយផង។

ក៖ អញ្ចឹងទាក់ទងនឹងខាងត្បាញរវៃលោកពូចេះធ្វើទេ?

ខ៖ អត់ទេ?

ក៖ ចុះទាក់ទងទៅនឹងត្បាញរវៃវិញលោកពូចេះដែរទេ?

ខ៖ អត់។ អត់ចេះទេ។

ក៖ ចុះទាក់ទងទៅនឹងដាំដំណាំលោកពូចេះទេ? ធ្លាប់ដាំដំណាំឥខ្លះពីមុនមក?

ខ៖ មានអីមានតែដាំពោត ដាំសណ្តែកអីហ្នឹង។

ក៖ បាទ។

ខ៖ ជួនកាលដាំពោត ជូនកាលដាំសណ្តែក​ជួនកាលមានទឹកអីទៅ។

ក៖ មានតែទឹកធម្មជាតិហ្នឹង?

ខ៖ បាទ។ មានតែទឹកធម្មជាតិរែកស្រោចហ្នឹង។ ពីដើមមានម៉ាស៊ីនពីណា រ៉ែកស្រោចដែរហ្នឹង។

ក៖ អញ្ចឹងទាក់ទងទៅនឹងឡើងត្នោតយកទឹកធ្វើស្ករលោកពូបានធ្វើមួយនោះទេ?

ខ៖ ខ្ញុំធ្លាប់ឡើងបានមួយឆ្នាំពីរឆ្នាំដែរ។ កាលណោះធ្លាប់ឡើងដេរ។

ក៖ លោកពូឡើងបានប៉ុន្មានដើមហើយបានស្ករប៉ុន្មានដែរ?

ខ៖ បានប្រហែលបួនដប់គីឡូដែរមួយថ្ងៃហ្នឹង។ បួនដប់ដើម មានមួយខ្ទះ បានមួយខ្ទះ។

ក៖ បានមួយខ្ទះណ៎? បាន។ សម្រាប់លក់ ឬក៏យ៉ាងមេចដែរ?

ខ៖ មិនដឹងមួយគីឡូប៉ុន្មានខ្ញុំភ្លេចអស់ហើយ។ ឈប់ឡើងត្នោតបានជាខ្ញុំធ្វើសំណង់ធ្វើអីមកណាស់ ចុងក្រោយមក។ ពិបាកកើបអង្កាមកើបអីទៅ ក៏ឈប់ ហើយក៏ទៅធ្វើសំណងទៅគេហៅអោយធ្វើទៅណាស់។

ក៖ បាទ។ លោកពូធ្លាប់ធ្វើកន្ត្រកលក់អត់?

ខ៖ អត់។

ក៖ អត់ទេណ៎?

ខ៖ អត់។

ក៖ ចុះលោកពូធ្លាប់ចិញ្ចឹមសត្វទេ?

ខ៖ ចិញ្ចឹមសត្វអី?

ក៖ បាទ។

ខ៖ សត្វគោសត្វអីហ្នឹង?

ក៖ បាទ។

ខ៖​ធ្លាប់តើ។ ធ្លាប់ទៅមើលគោរបស់គេមក។ ធ្លាប់ចិញ្ចឹមអត់?

ក៖ បាទ។

ខ៖​ តែឥឡូវនេះឈប់។ ខ្លួនចាស់ហើយពិបាករកស្មៅ​រែកស្មៅ ច្រូតស្មៅ ព្រោះវាឆ្ងាយ។

ក៖ ចុះមាន់ទាជ្រូកអី?

ខ៖ មាន។ ជ្រូកអត់ដែលចិញ្ចឹម ចិញ្ចឹមតែមាន់។ បួនដប់បួនដប់ៗ។

ក៖ លោកពូធ្លាប់ចិញចឹមសត្វព្រៃទេ?

ខ៖ អត់។

ក៖ ដូចជាសត្វសារិការអិធ្លាប់ទេ?

ខ៖ អត់ដែរដទេ។

ក៖ សត្វសេកធ្លាប់ចិញ្ចឹមទេ?

ខ៖ អត់។ អត់ទេអត់ដែរចិញ្ចឹមទេ។

ក៖ នៅក្នុងបាននៃថា តាំងពីក្មេងរហូតមកដល់ឥឡូវលោកពូធ្លាប់ជួបបញ្ហារអីដែលពិបាកដោះស្រាយបំផុតអញ្ចឹងនោះណាស៎?

ខ៖ បញ្ហារ មាននោះឯង យើងកើតកូនកើតអីខ្វះលុយខ្វះកាក់អីនោះឯង។ ខ្ចីគេបានគ្រាន់បន្តិច ខ្ចីគេមិនបានពិបាកណាស់។

ក៖ អញ្ចឹងបញ្ហាដែលលោកពូលំបាកគឺជីវភាព។

ខ៖​ យើងមានពីណាក្រ។

ក៖ ហើយដល់ពេលជីវភាពពិបាកអញ្ចឹងលោកពូដោះស្រាយអោយរួចផុតពីឧបសគ្គដែរទេ?

ខ៖ មានតែខ្ចីលុយគេ ចងការចងអីទៅ។ មានស្អីបើមានខ្លួនឯងដែលពិបាក។

ក៖ បាទ។ តាក់ទងនឹងបទពិសោធន៍ដែលល្អដែលគួរអោយចងចាំវិញអ៊ំប្រុសធ្លាប់មានទេ? តាំងពីក្មេងមកដល់ឥឡូវនេះណាស់?

ខ៖ មាន។ មានអីអត់ហ្នឹង។ មានតែការងារសំណង់ហ្នឹង។ ហើយយើងធ្វើបានហូបចុករាល់ថ្ងៃ។ ក្រៅពីនោះយើងមានចេះអិណាត្បាញ។

ក៖ ក្តីស្រម៉ៃគាត់ពីក្មេង គឹតថាធំឡើងចង់ធ្វើអ្វីទេ?

ខ៖ មានសម័យធ្វើធីផង មានតែធ្វើស្រែធ្វើអីហ្នឹង។ មានដូចគេសម័យនេះ គេសម័យ គេសម័យនេះ គេជឿនលឿនទៅគេចេះតែស្រមៃឃើញ។ យើងមុនមានអី មានតែធ្វើស្រែធ្វើអីទៅ មានតែកង់ជិះសំណាងហើយ។

ក៖ បាទ។

ខ៖​ មិនមែនដូចអិនេះទេ។ ក្រយ៉ាងហោចណាស់មានម៉ូតូកញ្ចាស់មួយ។

ក៖ យ៉ាងហោចណាស់ក៏មានម៉ូតូកង់ជិះ។

ខ៖​ ទៅធ្វើតំណើរទៅធ្វើការធ្វើអី។ ពីមុនគ្នាមានតែកង់មួយគ្នាអរងាប់ហើយ។

ក៖ អរគុណដល់លោកពូដែលបានផ្តល់ការសម្ភាសយតាំងពិដើមដល់ចប់។ ប៉ន្តែមុននឹងបញ្ចប់ដូចខ្ញុំបានជម្រាប់លោកពូទាក់នឹងគោលបំណង។ គោលបំណងនៃការសំភាសនេះដើម្បីថែរក្សានៅជីវប្រវត្តិរបស់លោកពូផ្ទាល់ ដើម្បីរក្សាទុកដល់កូនចៅជំនាន់ក្រោយ។ ដើម្បីកូនចៅជំនាន់ក្រោយ អាចដឹងពីជិវប្រវត្តិរបស់លោកពូផ្ទាល់។ គឺដើម្បីរក្សា និង​អភិរក្សនៅជីវៈប្រវត្តិរបស់លោកពូផ្ទាល់កំអោយបាត់បង់នៅជីវៈប្រវត្តិរបស់លោកពូផ្ទាល់កំអោយបាត់បង់។ ណាមួយទៀតគឺដើម្បីអោយខាងសកលវិទ្យាល័យបានរៀនសូត្រ និងរក្សានៅជីវៈប្រវត្តិរបស់ប្រជាជនខ្មែរផងដែរ។ អញ្ចឹង មុននឹងបញ្ចប់ការសំភាស់អ្នកមីងមានអីចង់ជូនពរដល់ក្មេងៗជំនាន់ក្រោយទេ? ឬក៏កូនចៅជំនាន់នេះអោយគាត់កាន់តែល្អប្រសើរទេ? គាត់អាចទទួលបាននៅអ្វីដែលលោកពូចង់អោយពួកគេធ្វើទេមានទេ?

ខ​៖ ជូនពរអី?

ក៖ ចង់អោយពួកគេខ្លាយទៅជាអីនៅថ្ងៃអនាគត់អញ្ចឹងណាស់?

ខ៖ ជូនពវរអោយពួកគេក្លាយជាមនុស្សល្អអញ្ចឹងណាស់។

ក៖ ហើយរៀនសូត្រមេដដែរ?

ខ៖ រៀនសូត្រអោយពូកែ កំដូចចាស់ពីដើមកុំអោយល្ងង់ ចាស់ពីដើមក្រគ្មានសាលាមានអីអញ្ចឹង។ មានសាលាគ្រប់គ្រាន់។

ក៖ បាទ។ ខ្ញុំអរគុណលោកពូផងដែរ។ ហើយជូនពវរលោកពូមានសុខភាពល្អមានកំលាំង​ ហើយដើម្បីធ្វើបានកិច្ចការជាច្រើនទៀត ជួយដល់ក្មេងៗជំនាន់ក្រោយកាន់តែរីកចម្រើនអញ្ចឹងណាស់។

ក៖ បាទ។ បាទ អញ្ចឹងខ្ញុំសូមអរគុណ។ សូមអរគុណសូមជម្រាបលា។

ខ៖ បាទ។

ចប់។